29/08/2014 | Administración LocalMunicipal
Abegondo
Anuncio declarando deserta a licitación para a subministración dun vehículo para o Concello de Abegondo expediente 2014/C005/000001

A Xunta de Goberno Local, en sesión ordinaria celebrada o día 19 de agosto de 2014, aprobou o seguinte acordo: 3.2 ASUNTO: DECLARACION DESERTO CONCURSO PARA A SUBMINISTRACIÓN DUN VEHICULO PARA O CONCELLO DE ABEGONDO EXPEDIENTE: 2014/C005/000001 ANTECEDENTES PRIMEIRO. Quedou acreditada a necesidade municipal que por persoa física ou xurídica externa e capacitada realice o contrato de CONTRATO DE SUBMINISTRACIÓN DUN VEHICULO PARA O CONCELLO DE ABEGONDO debido á insuficiencia de medios persoais e materiais para a súa realización e a conveniencia de non ampliación deses medios persoais e materiais por parte desta Administración. A proposta do servizo é asumida polo órgano de contratación neste acordo de iniciación do expediente (artigo 22 en relación co artigo 109.1 do texto refundido da Lei de contratos do sector público, aprobado polo Real decreto lexislativo 3/2011, do 14 de novembro). SEGUNDO. Foi emitida providencia acerca da idoneidade do contrato. TERCEIRO. Foi emitido Informe de Intervención sobre a porcentaxe que supón a adquisición en relación cos recursos ordinarios do orzamento vixente. CUARTO. Foi emitido Informe por Secretaría sobre a Lexislación aplicable e o procedemento a seguir e visto que de conformidade co mesmo, o órgano competente para aprobar e adxudicar o contrato é esta Alcaldía. QUINTO. Por Resolución de Alcaldía de data 26.05.2014 aprobouse iniciar o expediente para a contratación referenciada. SEXTO. Foi redactado e incorporado ao expediente o Prego de Condicións que deben rexer a adxudicación. SÉTIMO. Polo Interventor foi realizada a retención de crédito oportuna e emitiu informe de fiscalización do expediente. OITAVO. Mediante resolución de alcaldía de 10.06.2014 o concello aprobou o expediente e fixo a publicidade precetiva para a licitación sen que se presentasen ofertas. LEXISLACIÓN APLICABLE A Lexislación máis destacada do asunto é a seguinte: · A Lei 7/1985, do 2 de abril, Reguladora das Bases de Réxime Local. · A Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. · A Lei 5/1997, de 22 de xullo, de Administración Local de Galicia. · O Real decreto lexislativo 3/2011, do 14 de novembro. · O Real decreto 1098/2001, do 12 de outubro, polo que se aproba o Regulamento xeral da Lei de contratos das administracións públicas (artigos vixentes tras a entrada en vigor do Real decreto 817/2009, do 8 de maio). · O Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público. · Lei 2/2011 de Economía Sostible, respecto a la adquisición de vehículos para las administracións públicas CONSIDERACIONS O artigo 151.3 do RDL 3/2011, de14 de novembro, polo que se aproba o texto refundido da Lei de contratos do sector público, prevé que en ningún caso poderá declararse deserta unha licitación cando exista algunha oferta ou proposición que sexa admisible de acordo cos criterios establecidos nos pregos. Xa que non hai ofertas presentadas o procedemento de contratación debe ser declarado deserto. Con base ao disposto polos artigos 24, e) do Real Decreto Lexislativo 781/1986 de 18 abril e o 41.9 do Regulamento de Organización, Funcionamento e Réxime Xurídico das Entidades Locais de 28 de novembro de 1986, a Xunta de Goberno Local, en uso das competencias delegadas por Resolución da Alcaldía de data 22 de xuño de 2011, por unanimidade dos membros presentes, ACORDA o seguinte: PRIMEIRO. Declarar deserto o expediente para contratar a SUBMINISTRACIÓN DUN VEHICULO PARA O CONCELLO DE ABEGONDO EXP.2014/C005/000001 por non haber ningún licitador que presentara oferta. SEGUNDO. Acordar o arquivo do expediente da SUBMINISTRACIÓN DUN VEHICULO PARA O CONCELLO DE ABEGONDO EXP.2014/C005/000001 e anular todas as operacións contable feitas en relación ao expediente mencionado. TERCEIRO.-Publicar esta resolución no BOP e no perfil do contratante. RECURSOS: Contra o presente acto, que é definitivo en vía administrativa, poderá interpoñer recurso Contencioso-Administrativo ante o Xulgado que corresponda do Contencioso-Administrativo, durante o prazo de dous meses, contados a partir do día seguinte ó da notificación do presente escrito. Igualmente e con carácter potestativo, poderá interpoñer, ante o mesmo órgano que o ditou, recurso de reposición no prazo dun mes, contado a partir do día seguinte ao da referida notificación, sen poder simultanear ámbolos dous, conforme se dispón nos artigos 116 e 117 da Lei 30/1992, de 26 de Novembro, de Réxime Xurídico das Administracións Públicas e do Procedemento Administrativo Común, segundo a modificación introducida pola Lei 4/1999, de 13 de Xaneiro, advertíndolle que tamén poderá utilizar calquera outro recurso que estime pertinente e/ou exerce-las accións que procedan ante a xurisdición competente. Así mesmo advírtese que tamén pode utilizar calquera outro recurso que estime pertinente, así como exerce-las accións que procedan ante a xurisdición competente. Abegondo, 22 de agosto de 2014 O alcalde José Antonio Santiso Miramontes